วิธีการในการที่ชายฟ้องคดีไม่รับเด็กเป็นบุตร ตามมาตรา ๑๕๓๙ กำหนดไว้ว่าอย่างไร
ชายฟ้องคดี ไม่รับเด็กเป็นบุตร อย่างไร?

​

 ชายฟ้องคดี ไม่รับเด็กเป็นบุตร อย่างไร? *************  เด็กที่เกิดระหว่างสมรสหรือภายใน ๓๑๐ วันนับแต่วันที่การสมรสสิ้นสุดลง เด็กที่เกิดจากการสมรสของหญิงหม้ายที่สมรสใหม่ก่อนครบกำหนด ๓๑๐ วันนับแต่วันที่ขาดจากการสมรสเดิม หรือเด็กที่เกิดจากการสมรสที่เป็นโมฆะ ซึ่งกฎหมายให้สันนิษฐานไว้ ก่อนว่าเป็นบุตรชอบด้วยกฎหมายของชายผู้เป็นสามีหรือเคยเป็นสามีนั้น สามีซึ่งต้องด้วยข้อสันนิษฐานว่าเป็นบิดาของเด็กดังกล่าวมีสิทธิที่จะปฏิเสธไม่ยอมรับเด็กเป็นบุตรของตนได้โดยการฟ้องคดีไม่รับเด็กเป็นบุตร วิธีการในการฟ้องคดีนั้น มาตรา ๑๕๓๙ กำหนดไว้ ดังนี้ ก) ถ้าเด็กและมารดาเด็กยังมีชีวิตอยู่ ต้องฟ้องเด็กและมารดาเด็กเป็นจำเลยร่วมกัน ข) ถ้ามารดาเด็กไม่มีชีวิตอยู่แล้ว จะฟ้องเด็กแต่ผู้เดียวเป็นจำเลยก็ได้ ค) ถ้าเด็กไม่มีชีวิตอยู่แล้ว ไม่ว่ามารดาของเด็กจะมีชีวิตอยู่หรือไม่ ให้ใช้วิธียื่นคำร้องขอให้ศาลแสดงว่าเด็กนั้นไม่เป็นบุตรของตน ในการฟ้องคดีไม่รับเด็กเป็นบุตรนี้หน้าที่นำสืบตกอยู่แก่ชายผู้เป็นสามีหรือ เคยเป็นสามี การนำสืบไม่จำเป็นต้องพิสูจน์โดยปราศจากข้อสงสัยเพียงพิสูจน์พอให้เกิดข้อเท็จจริงเป็นคุณแก่ตนและอีกฝ่ายหนึ่งไม่สามารถหักล้างได้ก็ย่อมจะเพียงพอแล้วเพราะเป็นคดีแพ่งมิใช่คดีอาญา โดยชายผู้เป็นหรือเคยเป็นสามีจะต้องพิสูจน์อย่างใดอย่างหนึ่ง ดังต่อไปนี้คือ ก) ตนไม่ได้อยู่ร่วมกับมารดาเด็กในระยะเวลาตั้งครรภ์ คือระหว่าง ๑๘๐ วัน ถึง ๓๑๐ วันก่อนเด็กเกิด ข) ตนไม่สามารถเป็นบิดาของเด็กได้เพราะเหตุอย่างอื่น เช่น พิสูจน์ว่าตน เป็นหมันไม่สามารถให้กำเนิดบุตรได้ หรือหมู่เลือดของเด็กกับของชายอยู่ต่างประเภทกัน ทั้งหน้าตาของเด็กกับชายก็ไม่เหมือนกัน ปัจจุบันนี้ การตรวจพิสูจน์การเป็นบิดามารดา กับบุตรใช้วิธีการตรวจพิสูจน์ DNA ศาลเยาวชนและครอบครัวตาม พรบ.พ.ศ.๒๕๕๓ มาตรา ๑๖๐ มีอำนาจสั่งให้ทำการตรวจพิสูจน์โดยการเก็บตัวอย่างเลือด ปัสสาวะ น้ำลาย หรือสิ่งที่อยู่ในร่างกายของคู่ความ หรือบุคคลใด หากคู่ความไม่ยินยอมหรือไม่ให้ความร่วมมือในการตรวจพิสูจน์กฎหมายให้สันนิษฐานว่าข้อเท็จจริงเป็นไปตามที่คู่ความฝ่ายตรงข้ามกล่าวอ้าง อย่างไรก็ตามเพียงการที่ชายผู้เป็นสามีพิสูจน์ได้ว่าภริยามีชู้ เพียงเท่านี้ยังไม่ถือว่าเป็นการพิสูจน์ว่าตนไม่อาจเป็นบิดาของเด็กได้ สามีภริยาที่อยู่กินด้วยกันฉันสามีโดยสามีมิได้เป็นโรคกามตายด้านนั้น แม้ภริยาจะมีชู้ก็ตาม บุตรที่เกิดจากภริยาต้องถือว่าเป็นบุตรที่ชอบด้วยกฎหมายของสามีด้วย คำพิพากษาศาลฎีกาที่ ๓๑๐๒/๒๕๔๑ ฟ้องคดีไม่รับเด็กเป็นบุตรเป็นครั้งที่ ๒ เป็นฟ้องซ้ำ ต้องห้าม คำพิพากษาศาลฎีกาที่ ๑๑๖/๒๕๔๗ นำสืบลอยๆ ว่าไม่ได้ร่วมประเวณีกับมารดาเด็กยังไม่พอที่จะหักล้างข้อสันนิษฐานว่าเป็นบิดาของเด็กได้   รวมคำบรรยายเนติฯ วิชา ครอบครัว (อ.ประสพสุข บุญเดช) สมัยที่68 เล่มที่11
วิธีการในการที่ชายฟ้องคดีไม่รับเด็กเป็นบุตร ตามมาตรา ๑๕๓๙ กำหนดไว้ ดังนี้
ก) ถ้าเด็กและมารดาเด็กยังมีชีวิตอยู่ ต้องฟ้องเด็กและมารดาเด็กเป็นจำเลยร่วมกัน
ข) ถ้ามารดาเด็กไม่มีชีวิตอยู่แล้ว จะฟ้องเด็กแต่ผู้เดียวเป็นจำเลยก็ได้
ค) ถ้าเด็กไม่มีชีวิตอยู่แล้ว ไม่ว่ามารดาของเด็กจะมีชีวิตอยู่หรือไม่ ให้ใช้วิธียื่นคำร้องขอให้ศาลแสดงว่าเด็กนั้นไม่เป็นบุตรของตน

ในการฟ้องคดีไม่รับเด็กเป็นบุตรนี้หน้าที่นำสืบตกอยู่แก่ชายผู้เป็นสามีหรือ เคยเป็นสามี การนำสืบไม่จำเป็นต้องพิสูจน์โดยปราศจากข้อสงสัยเพียงพิสูจน์พอให้เกิดข้อเท็จจริงเป็นคุณแก่ตนและอีกฝ่ายหนึ่งไม่สามารถหักล้างได้ก็ย่อมจะเพียงพอแล้วเพราะเป็นคดีแพ่งมิใช่คดีอาญา โดยชายผู้เป็นหรือเคยเป็นสามีจะต้องพิสูจน์อย่างใดอย่างหนึ่ง ดังต่อไปนี้คือ
ก) ตนไม่ได้อยู่ร่วมกับมารดาเด็กในระยะเวลาตั้งครรภ์ คือระหว่าง ๑๘๐ วัน ถึง ๓๑๐ วันก่อนเด็กเกิด
ข) ตนไม่สามารถเป็นบิดาของเด็กได้เพราะเหตุอย่างอื่น เช่น พิสูจน์ว่าตน เป็นหมันไม่สามารถให้กำเนิดบุตรได้ หรือหมู่เลือดของเด็กกับของชายอยู่ต่างประเภทกัน ทั้งหน้าตาของเด็กกับชายก็ไม่เหมือนกัน ปัจจุบันนี้ การตรวจพิสูจน์การเป็นบิดามารดา กับบุตรใช้วิธีการตรวจพิสูจน์ DNA ศาลเยาวชนและครอบครัวตาม พรบ.พ.ศ.๒๕๕๓ มาตรา ๑๖๐ มีอำนาจสั่งให้ทำการตรวจพิสูจน์โดยการเก็บตัวอย่างเลือด ปัสสาวะ น้ำลาย หรือสิ่งที่อยู่ในร่างกายของคู่ความ หรือบุคคลใด หากคู่ความไม่ยินยอมหรือไม่ให้ความร่วมมือในการตรวจพิสูจน์กฎหมายให้สันนิษฐานว่าข้อเท็จจริงเป็นไปตามที่คู่ความฝ่ายตรงข้ามกล่าวอ้าง

อย่างไรก็ตาม เพียงการที่ชายผู้เป็นสามีพิสูจน์ได้ว่าภริยามีชู้ เพียงเท่านี้ยังไม่ถือว่าเป็นการพิสูจน์ว่าตนไม่อาจเป็นบิดาของเด็กได้ สามีภริยาที่อยู่กินด้วยกันฉันสามีโดยสามีมิได้เป็นโรคกามตายด้านนั้น แม้ภริยาจะมีชู้ก็ตาม บุตรที่เกิดจากภริยาต้องถือว่าเป็นบุตรที่ชอบด้วยกฎหมายของสามีด้วย
ประมวลกฎหมายแพ่งและพาณิชย์,กฎหมายเยาวชนและครอบครัว พรบ